Doi barbati, de 49 si 59 ani, se afla in stare grava la Sectia de Arsi a Spitalului de Urgenta din Galati, dupa ce, vineri, au fost stropiti cu benzina si incendiati de catre o persoana necunoscuta.

Potrivit martorilor, vineri dimineata, la adapostul intunericului, o persoana necunoscuta i-a stropit cu benzina pe cei doi in timp ce dormeau si apoi le-a dat foc. Flacarile si strigatele de durere i-au trezit pe locatari care au sunat la 112. Flacarile au fost stinse cu stingatoarele auto, iar victimele au fost preluate de echipajul medical al unei ambulante.

"Un tampit, cred ca a fost un tampit, ca nu poti sa il categorisesti altfel”, spune un locatar. "Ei erau cuminti, erau in treaba lor. Eu am dat telefon la salvare de doua ori, sa vina sa ii ia, sa ii duca la adapost, si ei au refuzat - au semnat." Un alt vecin spune ca autorul ar fi tot un om fara adapost, dar nu poate preciza de ce ar fi facut acesta gestul: "De capatana seaca".

Cand au vazut flacarile, vecinii le-au sarit in ajutor celor doi sarmani, si au adus in graba stingatoarele de la masinile parcate in fata blocului. Medicii veniti cu ambulanta i-au gasit pe raniti in stare foarte grava.

Dr. Mihai Polinschi, director Serviciul de Ambulanta Galati: „Cineva a trecut si le-a dat foc, pur si simplu. Un barbat de 49 de ani a suferit arsuri grave pe circa saptezeci, saptezeci si cinci la suta din suprafata - practic, de la brau in jos, era ars complet si toracele posterior - aflat in stare grava. Al doilea pacient, de cincizeci si noua de ani, a suferit arsuri la nivelul membrelor inferioare, in special la nivelul gambelor si la nivelul mainii drepte - probabil a incercat sa stinga focul."

Pentru ca e in stare critica, la terapie intensiva, barbatul de 49 de ani ar putea fi transferat la un spital din Bucuresti, daca medicii vor considera ca poate fi deplasat in siguranta. Procurorii si politistii spun ca e o chestiune de ore prinderea celui care le-a dat foc celor doi. El a fost filmat de camerele de supraveghere din zona.Cazul a fost preluat de Parchetul de pe langa Tribunalul Galati.